b'\n_START_ARTICLE_\nEdward Troughton\n_START_SECTION_\n\xc5\xbdivljenje in delo\n_START_PARAGRAPH_\nBil je barvno slep. Leta 1779 je za\xc4\x8del sodelovati z bratom Johnom. Kmalu je postal eden najbolj\xc5\xa1ih izdelovalcev navigacijskih, geodetskih in astronomskih in\xc5\xa1trumentov v Britaniji. Leta 1806 je izdelal Groombridgeov meridijanski krog, s katerim je Groombridge sestavil zvezdni katalog Katalog polarnih zvezd (A Catalogue of Circumpolar Stars). Troughton ni le izdeloval in\xc5\xa1trumente, ampak jih je konstruiral in izumljal nove._NEWLINE_Leta 1826 je zbolel. Sodelovati je za\xc4\x8del z Williamom Simmsom, njuno podjetje pa je postalo znano kot Troughton & Simms. To\xc4\x8dni in\xc5\xa1trumenti te dru\xc5\xbebe so pritegnili kupce s celega sveta._NEWLINE_Vpleten je bil v razvpiti proces proti siru Jamesu Southu, ki ni bil zadovoljen s kakovostjo ekvatorialne namestitve, ki jo je zanj izdelal Troughton. Troughton je sodil za pla\xc4\x8dilo ter z neuradnim odvetnikom Richardom Sheepshanksom to\xc5\xbebo uveljavil.\n_START_SECTION_\nNagrade\n_START_PARAGRAPH_\nZa svoje znanstveno delo je leta 1809 prejel Copleyjevo medaljo Kraljeve dru\xc5\xbebe iz Londona.'